Diari Oficial de la Generalitat Valenciana


Sumari del DOGV 8837, del 17-06-2020 (2020/4477)

RESOLUCIÓ de 5 de juny de 2020, de la Presidència del Consorci Hospital General Universitari de València, per la qual es resol la convocatòria de places de tècnic o tècnica especialistes de laboratori, CO/28/17, corresponent a l'oferta d'ocupació pública de 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8837

Data del DOGV
:   17-06-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/4477


Data del document
:   05-06-2020

Organisme emissor
:   Consorci Hospital General Universitari de València

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 5 de juny de 2020, de la Presidència del Consorci Hospital General Universitari de València, per la qual es resol la convocatòria de places de tècnic o tècnica especialistes de laboratori, CO/28/17, corresponent a l'oferta d'ocupació pública de 2017. [2020/4477]  
  
En el marc de l'oferta d'ocupació pública de 2017 del Consorci Hospital General Universitari de València, ha conclòs la convocatòria de places de tècnic/a especialista de laboratori.  
D'acord amb el que es preveu en l'apartat 13 de les bases generals aprovades mitjançant Resolució de 23 de maig de 2013, del CHGUV (DOGV 04.06.2013), i de conformitat amb la proposta realitzada per la corresponent comissió de selecció, i atés que consten degudament acreditats els requisits exigibles en els apartats 1 i 2 de la base general 9, escau fer el nomenament de les persones que han superat el procés selectiu.  
En exercici de les competències delegades per l'Acord de 12.12.2003, del Consell de Govern, sobre delegació de competències, aquesta presidència del CHGUV resol:  
  
Primer  
Nomenar les persones identificades en l'annex, empleades públiques del CHGUV subjectes a règim jurídic laboral, amb caràcter fix, en la categoria professional de tècnic/a especialista de laboratori, amb efectes del 8 de juliol de 2020.  
A l'efecte, les persones indicades han de personar-se, per a formalitzar la corresponent presa de possessió i subscriure el contracte de treball corresponent en la data assenyalada, en la Direcció de Recursos Humans del CHGUV (av. Tres Creus, núm. 2, 46086 València), a les 08.00 hores.  
La incompareixença, excepte concurrència de causa justificada apreciada per l'òrgan de gestió, suposarà el decaïment en el dret al nomenament.  
  
Segon  
Declarar desertes dues de les quatre places convocades pel torn de promoció interna, en haver superat el procés selectiu únicament dues de les persones aspirants que hi han participat, i això de conformitat amb el que s'estableix en la base general 9.3 i en l'apartat quart de la Resolució 31 de maig de 2017, de la Presidència del CHGUV, per la qual se n'aprova l'oferta d'ocupació pública 2017.  
  
  
Tercer  
Les places que, mitjançant la present resolució s'adjudiquen, tenen la consideració de places del CHGUV/Departament de Salut València-Hospital General, d'acord amb el que es preveu en el Conveni Col·lectiu del Consorci HGUV, i en la base 14a de les esmentades bases generals.  
  
Quart  
D'acord amb el que s'estableix en la base específica 14a de les que regeixen les convocatòries, el perfeccionament del contracte de treball i l'adquisició de la condició de personal laboral fix precisa la superació satisfactòria d'un període de prova de sis mesos.  
  
Cinqué  
Per a l'adjudicació de les vacants que, si és el cas, comporten el cessament de personal, se seguiran els criteris vigents en el Consorci HGUV.  
Els cessaments es formalitzaran amb efectes del dia immediatament anterior al de la presa de possessió.  
  
Sisé  
Les persones nomenades que mantenen una relació laboral de caràcter temporal amb el Consorci HGUV, o que es troben en situació de mobilitat funcional voluntària (millora d'ocupació), hi cessaran amb efectes del dia anterior a la presa de possessió com a personal laboral fix en la categoria professional de tècnic/a especialista en radiodiagnòstic.  
  
Seté  
La Direcció de Recursos Humans formalitzarà els contractes de treball i realitzarà els actes administratius pertinents per a l'eficàcia material d'aquesta resolució.  
  
Contra aquest acte que esgota la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la publicació; o, directament, un recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 5 de juny de 2020.- La presidenta del CHGUV i consellera de Sanitat Universal i Salut Pública: Ana Barceló Chico.  
  
  
ANNEX  
Resolució de 5 de juny de 2020   
  
CATEGORIA PROFESSIONAL: tècnic/a especialista de laboratori  
CONVOCATÒRIA: CO/28/17  
  
COGNOMS I NOM DNI TORN D'ACCÉS  
ALBALAT ALBA, RAQUEL ARÁNZAZU \*\*\*\*\*792H L  
BRESÓVILA, MARÍACARMEN \*\*\*\*\*667H L  
BUENO MELGOSO, LETICIA \*\*\*\*\*289L L  
LAMAS SANTÁNGELO, MARIANA \*\*\*\*\*348S L  
AMAT MATEU, AIDA \*\*\*\*\*036M PD  
MELIÀOLIVARES, JOSEFINA \*\*\*\*\*313T PM  
PONS LÓPEZ, JUAN RAMÓN \*\*\*\*\*899G PM